jkorsvik/nowiki_second_scrape_merged huggingface dataset:
Samfylkingin

Samfylkingin (Sosialdemokratene, Samfylkingen eller Alliansen) er et sosialdemokratisk parti på Island. Partiet er et resultat av en sammenslåing av fire partier; det sosialdemokratiske Alþýðuflokkurinn, Samtök um kvennalista (Kvinnelisten), Alþýðubandalagið (Folkealliansen) og den nasjonale bevegelsen Þjóðvaki.
Partiet stilte felles liste til alltingsvalget 1999, selv om partiet formelt sett ikke ble etablert før i mai 2000.
Sammenslåingen var et forsøk på å forene sentrum-venstre i islandsk politikk for å etablere en motvekt til Sjálfstæðisflokkurinn (Selvstendighetspartiet) sin dominerende rolle i Islandsk politikk. Partietableringen gikk imidlertid ikke rolig for seg og en gruppe alltingsrepresentanter motsatte seg det nye partiets politiske plattform, som blant annet var inspirert av Tony Blairs New Labour. Gruppen trakk seg før sammenslåingen og slo seg sammen med Vinstri hreyfingin – grænt framboð (Venstrebevegelsen – de grønne).
Samfylkingin gjorde et rekordvalg ved alltingsvalget 25. april 2009 og Johanna Sigurdardottir var statsminister 2009-13.
Nåværende partileder er Logi Már Einarsson. 


== Partiledere ==
Logi Már Einarsson 2016–d.d.
Oddný G. Harðardóttir 2016–2016
Árni Páll Árnason 2013–2016
Jóhanna Sigurðardóttir 2009–2013
Ingibjörg Sólrún Gísladóttir 2005–2009
Össur Skarphéðinsson 2000–2005
Margrét Frímannsdóttir (talsperson) 1999–2000


== Valgresultat ==


== Eksterne lenker ==
Offisielt nettsted 
(en) Samfylkingin – kategori av bilder, video eller lyd på Commons
Arne Vidar Moen

Arne Vidar Moen (født 17. november 1971) er en tidligere norsk fotballspiller fra Storsteinnes i Balsfjord. Han startet sin fotballkarriere i moderklubben Storsteinnes IL.
Arne Vidar Moen spilte midtstopper i tre forskjellige eliteserieklubber i sin karriere. Han spilte flesteparten av sine kamper for Tromsø og Brann, men var likevel nærmest seriegullet i 2001, for Lillestrøm. Klubben endte på andreplass, ett fattig poeng bak Rosenborg.
Han er en av de norske spillerne med flest kamper i den norske eliteserien med 310 kamper. 
Moen la opp som spiller i 2005.

* Kun seriekamper.


== Referanser ==


== Eksterne lenker ==
(en) Arne Vidar Moen – Transfermarkt 
(no) Arne Vidar Moen – Norges Fotballforbund 
(en) Arne Vidar Moen – FBref
Partidul Social Democrat

Partidul Social Democrat («Det sosialdemokratiske partiet», PSD) er et sosialdemokratisk politisk parti i Romania. Partiet blei danna i januar 2001 gjennom en sammenslåing av de tidligere partiene PDSR og PSDR. 
Partiet er medlem av Det europeiske sosialdemokratiske partiet (PES).
Før parlamentsvalget i 2008 satt partiet i opposisjon. Etter valget inngikk imidlertid partiet i en koalisjonsregjering med det liberalkonservative Partidul Democrat-Liberal. Regjeringen gikk av i 2015 etter en storbrann i en nattklubb, med flere døde.Partiet vant parlamentsvalget 11. desember 2016, og dannet en koalisjonsregjering med det liberale partiet ALDE. Regjeringen tiltrådte 4. januar 2017 med Sorin Grindeanu som statsminister. Partiet hadde først nominert Sevil Shhaideh som statsministerkandidat, men hun ble ikke godkjent av president Klaus Iohannis.


== Referanser ==


== Eksterne lenker ==
Offisielt nettsted 
(en) Social Democratic Party (Romania) – kategori av bilder, video eller lyd på Commons
Steve Morgan

Steve Morgan (født 1952 i Liverpool) er en britisk forretningsmann som blant annet eier fotballklubben Wolverhampton Wanderers FC. Morgan er utnevnt til offiser av Order of the British Empire.


== Forretningskarriere ==
Steve Morgan grunnla bygningsfirmaet Redrow plc i 1974 som han senere solgte og han sitter nå som direktør i tre store selskap: Bridgmere Group of Companies, Harrow Estates plc og Salamanca Finance plc. Morgan gjorde store penger på forretninger og var i 2007 rangert som den 177. rikeste personen i Storbritannia.


== Liverpool FC ==
Morgan er en livslang Liverpool FC tilhenger og har vært klubbens tredje største aksjonær med en aksjepost på 5%. I 2003 og 2004, da klubben var på utkikk etter nye midler for å bygge ny stadion, Stanley Park Stadium, gjorde Morgan mange godt publiserte forslag for å investere mange titalls millioner pund i klubben, noe som til slutt endte i et bud på 73 millioner britiske pund, uten at han klarte å bli enig med direktøren i klubben David Moores. I 2007 valgte Moores heller å selge klubben til de amerikanske forretningsfolkene Tom Hicks og George Gillett.


== Wolverhampton Wanderers FC ==
Den 21. mai 2007 fikk han kjøpe Wolverhampton Wanderers FC fra Jack Hayward for den symbolske summen 10 pund mot at han forpliktet seg til å investere 30 millioner pund i klubben.


== Referanser ==


== Eksterne lenker ==
(en) Den offisielle siden til Bridgemere
Calvinsyklus

Calvinsyklus blir også kalt Calvin-Bensensyklus eller mørkereaksjonen. Dette kommer av at kjemi-professoren Melvin Calvin og Andrew Benson, beskrev detaljene i mørkereaksjonen  i 1950-årene. Calvinsyklus er den lysuavhengige reaksjonen i fotosyntesen.
Karbondioksid blir bundet til 5-karbonforbindelsen ribulose-1,5-bisfosfat av enzymet rubisko (Ribulose-1,5-bisfosfat-karboksylase-oksidase). Det er nå blitt dannet en ustabil 6-karbonforbindelse, som videre blir spaltet til to 3-karbonforbindelser. Energi fra ATP og NADPH blir brukt til å endre oppbygningen av karbonforbindelsene som deltar i syklusen. Etter at syklusen har gått 6 omganger/runder er det blitt produsert ett glukosemolekyl (C6H12O6). Glukosen kan videre bli brukt til å danne cellulose eller stivelse. Glukosen kan også omdannes til andre organiske molekyler eller transporteres til cellens mitokondrier hvor energien igjen kan frigjøres til bruk i cellens metabolisme og andre energikrevende prosesser. De katabole prosessene i mitokondriene går under betegnelsen celleånding.
Pteropus

Pteropus er en gruppe storflaggermus, også kalt flygehunder, og er de største flaggermusene i verden.
De eldste fossilene av pteropuser som er funnet ser nesten akkurat ut som i dag. Den viktigste forskjellen er tidlige flygetilpasninger, som hale for stabilitet.
Det eldste fossilet av storflaggermus er ca. 35 millioner år gammelt.
Artene er frugivore og lever av nektar, blomster, pollen og frukt, noe som forklarer hvorfor de bare finnes i tropene. I likhet med de fleste andre storflaggermus, har de ikke ekkolokasjon som småflaggermusene.
De stoler i stedet på lukte- og synssansen, som er godt utviklet. 


== Eksterne lenker ==
(en) Pteropus i Encyclopedia of Life 
(en) Pteropus i Global Biodiversity Information Facility 
(en) Pteropus hos Fossilworks 
(en) Pteropus hos ITIS 
(en) Pteropus hos NCBI 
(en) Kategori:Pteropus – bilder, video eller lyd på Wikimedia Commons 
(en) Pteropus – galleri av bilder, video eller lyd på Wikimedia Commons 
Pteropus – detaljert informasjon på Wikispecies
Tossevika

Tossevika (gnr. 27) nord i Vestre Ådal er en gammel storgård og ei lita grend, i Ringerike kommune. Stedet ligger like sør for Strande langs Vestsideveien, mellom Vikerfjell og Sperillen. Det er også tilkomst via avkjøring fra europavei 16 ved Ringmoen i Ådal og brua over Killingstrømmen.
Bergsund

Bergsund er en gammel storgård og et sunnsted i Ytre Ådal i Ringerike kommune. Gården ble delt i to før den rakk å bli matrikkelført. Akkurat når delingen skjedde er ukjent. 
Østre Bergsund (gnr. 276 i Ringerike, gnr. 6 i tidligere Ådal herredskommune, opprinnelig matrikkelnummer 144). Gården ligger langs E16 mot Valdres, på østbredden av Ådalselva mellom Ringmoen og Somdalen.
Vestre Bergsund (gnr. 277 i Ringerike, gnr. 7 i tidligere Ådal herredskommune, opprinnelig matrikkelnummer 172). Gården nevnes først i norske kilder som westre Bærgha sundhe (Vestre Bergsund) i et diplom (DN. IX 251, 1436) datert 11. mars 1436. Gården ligger på ei halvøya langs vestbredden av elva, et stykke sør for Killingstrømmen. Vestre Bergsund og halvøya har bare tilkomst med bil via Vestre Ådal (lokalt kalt Vestsideveien).

Fra 1868 var Bergsund et av anløpsstedene for DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet. Langs østsiden av elva ved Bergsund lå også Bergsund skysstasjon, en bygningsmasse som opprinnelig het Kjerstistua og senere fikk navnet Bergsund gjestgiveri.


== Se også ==
Liste over gårder i Ringerike


== Referanser ==
Flygehunder

Flygehunder (Pteropodidae) er den ene av de to gruppene av flaggermus, den andre er småflaggermus,.
De fleste (men ikke alle) artene er større enn småflaggermus: De minste er 6 cm lange, de største blir 40 cm lange og har et vingespenn på 1,5 m. Disse kjempene kan bli over et kilo tunge.
De fleste flygehunder har store øyne som gjør at de kan orientere seg i halvmørke og i huler. Luktesansen er utmerket. I motsetning til småflaggermusene, bruker flygehundene ikke ekkolokalisering. Unntaket er grotteflygehunder (slekten Rousettus), som bruker høyfrekvente klikkelyder for å orientere seg i huler.
Flygehunder er utbredd i tropiske og subtropiske strøk fra Afrika til Øst-Asia og Australia. Rosettflaggermus (Rousettus aegyptiacus) finnes nordover til Kypros og Sør-Tyrkia.
Flygehunder lever av frukt og nektar fra blomster. Ofte blir frukten most, og bare fruktsaften blir konsumert. Tennene er tilpasset til å bite gjennom harde fruktskall. 
Store flygehunder må lande for å ete fruktene, mens de mindre artene er i stand til å stå stille i luften foran en blomst eller frukt. 
Mange flygehunder hjelper til med å spre pollen og frø.


== Eksterne lenker ==
(en) flygehunder i Encyclopedia of Life 
(en) flygehunder i Global Biodiversity Information Facility 
(en) flygehunder hos Fauna Europaea 
(en) flygehunder hos Fossilworks 
(en) flygehunder hos Fossilworks 
(en) flygehunder hos ITIS 
(en) flygehunder hos NCBI 
(en) Kategori:Pteropodidae – bilder, video eller lyd på Wikimedia Commons 
(en) Pteropodidae – galleri av bilder, video eller lyd på Wikimedia Commons 
Pteropodidae – detaljert informasjon på Wikispecies
Bromley Common

Bromley Common er et område i distriktet Bromley i London. Det ligger langs Bromley Common Road, mellom Masons Hill i Bromley og Hastings Road i Locksbottom. Elven Ravensbourne renner gjennom området, mens Quaggy har en sekundær kilde der. Det er en langstrakt bosetning strekker seg over et åpent landskap sørover mot Farnborough.Den lokale puben, Chatterton Arms, som åpnet en gang rundt 1870, har blitt oppkalt etter den talentfull poeten Thomas Chatterton (1752–1770) som ble en tragisk figur i romantikken.Stedet er sterkt knyttet til crickethistorie. Det blir nevnt i omtalen av en cricketkamp i 1735 hvor Kents klubb vant over Londons. En stor folkemengde var samlet for å se kampen, og det var en del uro blant publikum. Noen hester fikk panikk; ryttere ble kastet av og personer i mengden ble tråkket på av hestene. En mann skal ha omkommet, og ble båret ut da Frederick, prins av Wales red forbi inngangen.Det ble spilt minst et dusin store kamper på Bromley Common mellom 1735 og 1752, en periode som sammenfaller med at Bromley Cricket Club hadde et av Englands sterkeste lag mens Robert Colchin spilte for dem. Den siste store kampen ble spilt 30. juni 1752, og endte uavgjort mellom Bromley og London.


== Referanser ==


== Eksterne lenker ==
Bromley Common and its schools
CricketArchive – matchlist
Jack Hayward

Jack Hayward (født 14. juni 1923 i Wolverhampton, død 13. januar 2015 i Fort Lauderdale) var en britisk forretningsmann som blant annet er kjent for sitt langvarige engasjement i fotballklubben Wolverhampton Wanderers FC.


== Biografi ==
Hayward ble utdannet ved Northaw Preparatory School og ved Stowe school i Buckingham. I 1941, under andre verdenskrig, vervet han seg til Royal Air Force og fikk flytrening i Florida.
Hans far, Charles Hayward, startet firma på Bahamas på 1950-tallet. Sønnen kom til Bahamas i 1956 og ble visepresident i The Grand Bahama Port Authority som hjalp til med utviklingen av Freeport. Han tok over sin fars interesser på Bahamas. Jack Hayward High School i Freeport bærer hans navn.
Hayward gjorde store penger på sine forretninger og ble i 2007 rangert som den 438. rikeste personen i Storbritannia.Hayward ble adlet i 1986 og fikk rett til å føre tiltaleformen sir foran sitt navn. Han var offiser av Order of the British Empire.


== Wolverhampton Wanderers FC ==
Hayward var eier og direktør av fotballklubben Wolverhampton Wanderers FC i nesten 17 år, fra 1990 til 2007. Hayward ble hedret med et livstids presidentverv i Wolves. 
2
1. mai 2007 solgte Hayward 100 % av aksjene i klubben til den britiske forretningsmannen Steve Morgan for 10 pund mot at han forpliktet seg til å investere 30 millioner pund i klubben.


== Referanser ==
Gunther Schuller

Gunther Schuller (født 22. november 1925, død 21. juni 2015) var en  amerikansk komponist, musikkpedagog, hornist og jazzforsker.


== Referanser ==


== Eksterne lenker ==
Offisielt nettsted 
(en) Gunther Schuller – kategori av bilder, video eller lyd på Commons 
(en) Gunther Schuller på Internet Movie Database 
(en) Gunther Schuller hos The Movie Database 
(en) Gunther Schuller hos Internet Broadway Database 
(en) Gunther Schuller på Discogs 
(en) Gunther Schuller på MusicBrainz 
(en) Gunther Schuller på Songkick 
(en) Gunther Schuller på AllMusic
Zen (andre betydninger)

Zen kan referere til:

Zen, en retning innen mahayanabuddhismenCSS Zen Garden
Creative Zen, en serie MP3-spillere
Novell ZENWorks
Zen og kunsten å vedlikeholde en motorsykkel, roman
Zen, en av AMD sine mikroarkitekturer.
Karup lufthavn

Karup lufthavn (IATA: KRP, ICAO: EKKA) er en flyplass ved Karup i Midtjylland i Danmark omtrent midt mellom Herning og Viborg. Flyplassen er en sivil lufthavn, men benytter Flyvestation Karups baner. I oktober 2016 ble det besluttet at den skifter navn fra Karup til Midtjyllands Lufthavn.


== Historie ==
På foranledning av rekke midt- og vestjyske politikere ble flyplassen åpnet 1. november 1965 i forbindelse med etableringen av den første flyruten mellom Karup og København. Lufthavnens eierkrets besto av Viborg og Ringkjøbing amter samt kommunene Herning, Holstebro, Viborg, Skive, Ikast, Karup, Struer, Ringkøbing, Lemvig og Skjern. Det blev avtalt, at Det Danske Luftfartsselskab – det senere SAS – skulle starte flyvning på ruten, mot at eierne stilte en underskuddsgaranti. Ruten ble dog en suksess, og det ble ikke bruk for garantien. Tvertimot har lufthavnens løpende utvikling kunnet finansieres av driften uten annet offentlige tilskudd enn eiernes opprinnelige innskudd.
I starten var der en enkelt daglig avgang med et 15 personers fly. I dag har lufthavnen 6 daglige avganger på ukedager og 5 rundturer i helgene, operert av Danish Air Transport, som benytter fly av typen ATR 72-202 og MD83.
I 1968 ble lufthavnens første terminal bygget. Inntil da hadde man lånt lokaler på flystasjonen. I 1991 ble den nåværende terminal innviet, Glashuset på Heden.
Den nye terminal er tegnet av Arkitektfirmaet Torsten Riis Andersen etter en arkitektkonkurranse
Lemvig og Skjern Kommuner solgte i 2002 sine eierandeler til Karup Kommune.


== Ruter og selskaper ==


== Referanser ==
AIP Denmark: Karup – EKKA
VFR Flight Guide Denmark: Karup – EKKA


== Noter ==


== Eksterne lenker ==
Offisielt nettsted 
(en) Karup Airport – kategori av bilder, video eller lyd på Commons 
Karup Lufthavn
Flyvestation Karup
Flyplassinformasjon om EKKA hos World Aero Data
farecompare.com: Karup Destinations
Johannesøgle

Johannesøgle er en liten skink. I likhet med de andre brilleskinkene beveger den ikke øyelokkene, og kan derfor minne litt om en slange.
Dette er den europeiske skinkarten som går lengst nord, ettersom den finnes i Ungarn og Sør-Slovakia. Ellers lever den på Balkan og på mange av de greske øyene, som Korfu, Kykladene, Sør-Sporadene, Lésvos og Samos. Arten finnes også i vestlige og sentrale deler av Anatolia.
Tre nærstående former ble i 1997 skilt ut som egne arter: Det er A. budaki fra Sør-Anatolia, Kypros, Vest-Syria og Libanon, A. chernovi fra Øst-Anatolia og Transkaukasia, og A. rueppellii, som lever i Israel, Vest-Jordan og på Sinaihalvøya.Nyere forskning har vist at A. kitaibelii i denne snevre betydingen heller ikke er monofyletisk. Populasjonen på øya Kastellorizo fortjener sannsynligvis artstatus, og midt blant øyene i Egeerhavet går det en grense mellom en europeisk og en asiatisk klade.


== Referanser ==


== Eksterne lenker ==
(en) Johannesøgle i Global Biodiversity Information Facility 
(en) Johannesøgle hos Fauna Europaea 
(en) Johannesøgle hos Reptile Database 
(en) Johannesøgle hos NCBI 
(en) Kategori:Ablepharus kitaibelii – bilder, video eller lyd på Wikimedia Commons 
Ablepharus kitaibelii – detaljert informasjon på Wikispecies 
(en) The Reptile Database - Ablepharus kitaibelii
IUCN Red List of Threatned Species – Ablepharus kitaibellii
Amphibians and Reptiles of Europe: Ablepharus kitaibelii
Chris Slade

Chris Slade (født Christopher Rees 30. oktober 1946 i Pontypridd i Glamorgan) er en walisisk trommeslager. 
Han har hatt en variert karriere, og har blant annet spilt for Gary Numan, Tom Jones, Olivia Newton-John, Uriah Heep og Manfred Mann's Earth Band. Tidlig på 1980-tallet spilte Slade med Paul Rodgers (kjent fra Free og Bad Company) i The Firm, samt med Pink Floyds David Gilmour i mange prosjekter. Slade var i en periode også trommeslager i bandet Asia (1999–2005). 
Slade er likevel kanskje best kjent fra oppholdet i AC/DC. I 1989 ble han bedt om å bli med i den australske hardrockgruppa etter at deres forrige trommeslager, Simon Wright, hadde sluttet. Han ble i bandet til 1993. I februar 2015, like før AC/DCs opptreden på Grammy Awards, ble det offisielt kjent at Chris Slade skulle ta over trommene for AC/DCs tidligere og lengstværende trommeslager Phil Rudd, som sto i fare for å bli straffet for blant annet oppbevaring av narkotika og drapstrusler. I og med at Phil Rudd ikke kan være med på AC/DCs opptreden på Grammy Award eller to år lange turné, var dermed deres kollega Chris Slade tilbake på ubestemt tid. 


== Album med forskjellige artister ==


=== Med Vengeance ===
Crystal Eye (2012)


== Referanser ==


== Eksterne lenker ==
(en) Offisielt nettsted 
(en) Chris Slade – kategori av bilder, video eller lyd på Commons 
(en) Chris Slade på Internet Movie Database 
(en) Chris Slade hos The Movie Database 
(en) Chris Slade på Discogs 
(en) Chris Slade på MusicBrainz 
(en) Chris Slade på Songkick 
(en) Chris Slade på AllMusic
Klemens X

Klemens X eller Clemens X  (opprinnelig Emilio Altieri; født 13. juli 1590 i Roma, død 22. juli 1676 samme sted), født Emilio Bonaventura Altieri, var pave fra 29. april 1670 til 22. juli 1676.


== Liv og virke ==


=== Bakgrunn ===
Emilio Altieri var tredje sønn av Lorenzo Altieri og hans andre hustru Vittoria, datter av Mario Delfini. En eldre bror, Giovanni Battista (1589–1654) var kardinal og hadde gjort tjeneste i Peterskirken i Vatikanet i ungdommen. Slekten Altieri var romersk adel fra 1400- til 1600-tallet da den døde ut på mannssiden; som pave lot Klemens imidlertid adoptere sin kvinnelige slektnings make, og den grenen levde videre med navnet.
Altieri studerte ved jesuittenes Collegio Romano i Roma. Han tok doktorgrad i 1611 i rettsvitenskap, og trådte inn i kirkens tjeneste som Giambattista Pamfilis (senere Innocens X) advokat. Han virket i Sacra Romana Rota, og ble satt inn som apostolisk legat til Polen, og nuntius til Napoli.


=== Prest, biskop, kardinal ===
I 1624 ble han persteviet, i 1627 bispeviet. Pave Alexander VII utnevnte ham til sekretær for bispekongregasjonen, og av Klemens IX ble han utnevnt til superintendent over det pavelige skattkammer. Han virket som biskop helt til pave Klemens IX på sitt dødsleie utnevnte den ti år eldre Altieri til kardinal.


=== Pave ===
Etter en konklave som varte i nesten fem måneder, ble til slutt kardinalkollegiet enige om å velge den aldrende kardinal Altieri til pave, den 29. april 1670. Han tok pavenavnet Klemens X.
I praksis styrte kardinal Paoluzzi-Altieri hans pontifikat, som med Ludvig XIV begynte striden om regalieretten (retten til å under biskoppelige vakanser gi bort ledige prebender og få innkomstene av stiftene). Kardinal Paoluzzi-Altieri var farbror til den inngiftede slektning som paven adopterte.
Pave Klemens saligerklærte blant andre Johannes av korset og Pius V, og helligkåret Rosa av Lima med flere. Da Polen ble invadert av tyrkerne bistod Klemens de kristne økonomisk. Han dekorerte Ponte Sant'Angelo med ti englestatuer i marmor og lot anlegge to fontener ved Peterskirken.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X ( 1475-1521) *1513
Pave Paul III (1468-1549) *1519
Kardinal Francesco Pisani (1494-1570) *1527
Kardinal Alfonso Gesualdo di Conza (Gonza) (1540-1603) *1564
Pave Paul V (1523-1621) *1597
Kardinal  Scipione Caffarelli-Borghese (1576-1623) *1610
Pave Klemens X (1590-1676) *1627


== Referanser ==


== Eksterne lenker ==
The Cardinals of the Holy Roman Church
Martinius Skarkerud

Martinius Skarkerud (1882–1958) var en norsk skytter.
Skarkerud var opprinnelig fra Vardal ved Gjøvik. I 1914 kom han til Rakkestad som lensmannsfullmektig, og senere drev han i mange år som eiendomsmegler i bygda.Han ble skytterkonge på Landsskytterstevnet i Bergen i 1908. Han representerte Gjøvik & Brusveen skytterlag.


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]
Halvor Kålstad

Halvor Kålstad (født 6. oktober 1877, død 23. februar 1937) var en norsk politimann, lokalpolitiker og skytter.
Kålstad var fra Valebø i Telemark. Han arbeidet i politiet i Tønsberg fra 1899, og var også aktiv i lokalpolitikken i byen. Kålstad representerte Høyre, og satt i Tønsberg bystyre i en årrekke. Han var i senere år første vara til formannskapet, og hadde også mange andre kommunale verv.Kålstad ble skytterkonge på Landsskytterstevnet i Kristiansand i 1909. Han representerte Tønsberg skytterlag. Foruten kongetittelen tok han Normapokalen som beste mesterskapsskytter over 50 år i 1931. Kålstad var også aktiv som skytteradministrator, og møtte i mange år på Skyttertinget.


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
Olaf Husby

Olav Karentsius Husby (født 17. januar 1878 i Trondheim, død 30. juni 1948 samme sted) ble skytterkonge på Landsskytterstevnet i Tromsø i 1910. Husby var deltaker på det norske laget til OL i Stockholm i 1912. Senere flyttet han til USA og bodde der noen år, før han kom tilbake igjen. Han var bl.a. sekretær for Landsskytterstevnet i 1922 i Trondheim.


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
(en) Olaf Husby – Olympedia 
(en) Olaf Husby – Sports-Reference (OL-resultater – arkivert) 
Det frivillige Skyttervesens hjemmesider
Enrico Gasparotto

Enrico Gasparotto (født 22. mars 1982) er en italiensk landeveissyklist.
Han vant Amstel Gold Race både i 2012 og 2016.
Han la opp etter 2020-sesongen.


== Meritter ==


== Referanser ==


== Eksterne lenker ==
(en) Enrico Gasparotto – ProCyclingStats 
(en) Enrico Gasparotto – Cycling Archives 
(en) Enrico Gasparotto – Cycling Quotient 
(en) Enrico Gasparotto – CycleBase 
(en) Enrico Gasparotto – TheSports.org 
(it) Offisielt nettsted 
(en) Enrico Gasparotto – kategori av bilder, video eller lyd på Commons